Angelina Jensen

Angelina Camilla Jensen (født 23. mai 1973) er en dansk curlingspiller som har vunnet medaljer i både VM og junior-VM.

Angelina Jensen deltok seks ganger i junior-VM i perioden 1989–1994 og vant bronsemedalje to ganger. Den første medaljen vant hun i 1993, hvor hun spilte treer på Dorthe Holms lag. Året etter vant hun igjen bronse – denne gang som skip på sitt eget lag.

Angelina Jensen debuterte i VM i 1994, hvor hun spilte treer på Helena Blach Lavrsens lag, som endte på 9.-plass. Etter dette skulle det gå tolv år før Angelina igjen kvalifiserte seg til VM. Hun returnerte i 2006, hvor hun kastet første sten og var skip for et lag som endte på 6.-plass. Hun måtte imidlertid forlate mesterskapet før det var over fordi hun aborterte under turneringen. I 2007 var hun til gjengjeld tilbake i toppform og ledet laget sitt til sølvmeldalje i VM i Aomori, Japan, hvor laget tapte 8-4 for Canada i finalen.

Etter to deltagelser ved EM i curling er Angelinas beste resultat en syvendeplass i 2006.

Referanser

Eksterne lenker 
 

Danske curlingspillere
Deltakere for Danmark under Vinter-OL 2010
Curlingspillere under Vinter-OL 2010
Fødsler i 1973